Grojogan Coban Lanang ya iku salah sawijining wisata grojogan ing Kutha Batu. Grojogan iki dumunung ing Jl.Bromo, Dhusun Ngujung, Kecamatan Pandanrejo, Kacamatan Bumiaji, Kota Batu, Propinsi Jawa Wétan. Jarak mênyang wisata Grojogan Coban Lanang  watara 22 kilomètêr saka kutha Malang, kanthi wektu tempuh watara 50 menit.

Yen mangkat saka Surabaya jarake watara 90 kilomètêr, diwiwiti saka Pandaan banjur mênyang Lawang, banjur mênyang Singosari, banjur nganti tekan pos polisi lampu abang. Pilih dalan kiwa mênyang Jl. Karang Loh, terus mênyang Pasar Tugu, terus tekan pos polisi, banjur belok nengen terus mênyang Alun-alun Kota Batu. Jarak saka Alun-alun Kota Batu mênyang lokasi wisata mung watara 4,8 kilomètêr, kanthi wektu tempuh watara 10 menit. Wisatawan sing teka bisa nggunakake kendaraan roda loro utawa roda papat.

Kahanan umum 
Grojogan Coban Lanang bukak saben dina, wiwit jam 08.00-17.00 WIB. Kanggo tiket mlebu wisata, pengunjung mung kudu mbayar Rp 10.000 saben wong. Dene bocah-bocah sing sangisore limang taun bisa mlebu kanthi bebas alias gratis. Sarana sing bisa dinikmati pengunjung ing wisata Coban Lanang yai ku, kamar mandhi, mushola, parkir lan gazebo sing sumebar ing sawetara lokasi wisata. Saka gazebo pengunjung bisa nikmati pemandangan alam Coban Lanang.

Kajaba iku, kasedhiya spot foto. Ana uga warung panganan sing papan lungguhe diubengi taman kembang lan wit-witan. Saliyane iku, uga ana kolam renang cilik kanggo pengunjung sing pengin nglangi. Nanging, ing jero wisata grojogan iki durung ana panginêpan.

Dalan akses mênyang Grojogan wis diaspal kanthi rapi, pengunjung banjur nyabrang kreteg kayu Colanjung. Banjur mlaku 20 mètêr utawa udakara 5 menit. Bar iku pengunjung bakal ngliwati 56 undhak-undhakan.

Grojogan iki dhuwuré watara 15-20 mètêr. Jeneng grojogan Coban Lanang dhewe asale saka jeneng telung tuk (mata air) grojogan iki, yaiku Kali Lanang. Kali Lanang iki nyambung karo kali Brantas. Wisata Grojogan Coban Lanang diwiwiti saka asil kolaborasi antarane masyarakat lokal, Badan Usaha Milik Desa lan perusahaan Grup Kaliwatu sing nduweni tugas ngatur panggonan wisata.

Uga delengen 

 Grojogan Coban Randha
 Grojogan Coban Jahe
 Grojogan Putri Nglirip
 Grojogan Rara Kuning

Rujukan 

Papan wisata ing Jawa Wétan
WikiPlesir